b'\n_START_ARTICLE_\nTetrahidrokanabinolis\n_START_SECTION_\nNaudojimas medicinoje\n_START_PARAGRAPH_\nAtradus metodus, kaip i\xc5\xa1vengti r\xc5\xabkymo, ir kaip pateikti pacientui doz\xc4\x99, kuri b\xc5\xabt\xc5\xb3 nusp\xc4\x97jama ir vienoda, suma\xc5\xbe\xc4\x97jo pa\xc5\xa1alini\xc5\xb3 efekt\xc5\xb3 bei pavojus plau\xc4\x8di\xc5\xb3 ligom r\xc5\xabkant. Yra kelios sintetin\xc4\x97s THK formos - marinol, Nabilone ir Rimonabant. Jau kelerius metus Kanadoje vartojamas vaistas pavadinimu Sativex, kuris yra pur\xc5\xa1kalo pavidalu ir skirtas vartoti po lie\xc5\xbeuviu, nes taip organizmas pasisavina nat\xc5\xabralias med\xc5\xbeiagas, kurios vaiste yra i\xc5\xa1grynintos i\xc5\xa1 kanapi\xc5\xb3. Yra kit\xc5\xb3 kanabinoli\xc5\xb3, bet \xc5\xa1is vaistas vienintelis, kur\xc4\xaf gaminant naudojamos tik botanin\xc4\x97s med\xc5\xbeiagos, o ne sintetiniai vaistai. 2005-tais metais Sativex tapo pirmuoju pasaulyje farmakologinio tipo vaistu, kuris yra i\xc5\xa1gautas i\xc5\xa1 kanapi\xc5\xb3. Gydomasis panaudojimas kanabinoli\xc5\xb3 pastaruoju metu da\xc5\xbeniausiai skiriamas skausmui v\xc4\x97\xc5\xbeio atveju, ar kaip prie\xc5\xa1vimdomasis, apetito stimuliatorius, pa\xc5\xbeeist\xc5\xb3 nerv\xc5\xb3 skausmui ma\xc5\xbeinti, sul\xc4\x97tinti u\xc5\xbedegiminius procesus organizme sergant i\xc5\xa1s\xc4\x97tine skleroze. D\xc4\x97l pa\xc5\xa1alini\xc5\xb3 efekt\xc5\xb3, kaip atminties problem\xc5\xb3 ir emocini\xc5\xb3 poky\xc4\x8di\xc5\xb3, naudojimas medicinoje retas, bet da\xc5\xbenesnis pastaruoju metu, keliom valstijom legalizavus medicinin\xc4\xaf naudojim\xc4\x85. Da\xc5\xbeniau naudojama kanap\xc4\x97, vietoj sintetini\xc5\xb3 med\xc5\xbeiag\xc5\xb3 d\xc4\x97l kainos ir savoti\xc5\xa1k\xc5\xb3 pa\xc5\xa1alini\xc5\xb3 efekt\xc5\xb3. JAV federaliniai \xc4\xafstatymai draud\xc5\xbeia naudoti pa\xc4\x8dias kanapes, nors keletas valstij\xc5\xb3 pri\xc4\x97m\xc4\x97 \xc4\xafstatymus, kurie leid\xc5\xbeia vartoti kanapes su gydytojo leidimu, sergant sunkiomis ligomis. Nors federaliniai \xc4\xafstatymai grie\xc5\xbetai tai draud\xc5\xbeia, pastaruoju metu vis labiau \xc4\xaf tai \xc5\xbei\xc5\xabrima, kaip \xc4\xaf kiekvienos valstijos vidin\xc4\xaf reikal\xc4\x85. Valstybei leidus, \xc5\xa1is reikalas sprend\xc5\xbeiamas tarp paciento ir gydytojo, kuriam suteikus leidim\xc4\x85, kanapi\xc5\xb3 galima nusipirkti arba u\xc5\xbesiauginti, tada jos r\xc5\xabkomos arba valgomos specialiai paruo\xc5\xa1tu maisto pavidalu, kaip, pvz., pyrag\xc4\x97liai ar aliejus.'